钦定古今图书集成/明伦汇编/氏族典/第334卷 > 刘献之
## 钦定古今图书集成/明伦汇编/氏族典/第334卷 > 刘献之

按《魏书刘献之传》：“献之，博陵饶阳人也。少而孤贫，雅
好诗传。曾受业于渤海程元，后遂博观众籍，四方学
者莫不高其行义，而希造其门。郡举孝廉，逼遣之，乃
至京，称疾而还。高祖幸中山，诏征典内校书，献之固
以疾辞。有四子：放古、爰古、参古、修古。放古幼有人才，
为州从事。爰古、参古并传父诗。”